Marraskuussa 2016

Ohje AKK-Motorsport ry:n lääkärinlausunnon täyttämistä varten

Käytössä on vain yksi lääkärinlomake ja sitä käytetään aina kansainvälistä, ja tarvittaessa kansallista, lisenssiä haettaessa. Muu kuin AKK:n lääkärinlausunto lomake ei sovellu tähän tarkoitukseen. Mahdollisissa ongelmatapauksissa ota yhteys lajiliittoon (puh. 0207 219 400/AKK vaihde) ja liiton lääkäriin.

## Lepo- ja Rasitus-EKG

Kansainvälisen lisenssin hakijalle EKG (Alle 45-vuotiaalta Lepo-EKG ja 45-vuotiaasta lähtien rasitus-EKG ) on pakollinen ja se on voimassa kaksi vuotta testin suorittamisesta. Mikäli lisenssin hakija on täyttänyt 70-vuotta, tulee lääkärintarkastus ja sydämenrasitustesti tehdä vuosittain. Jokaiselle yli 45-vuotiaalle joka hankkii kansallisen kilpailijalisenssin, suositellaan lääkärintarkastuksessa suoritettavaa EKG-rasitustestin suorittamista oman terveydentilan selvittämiseksi.

Jos lisenssinhakijalla on sepelvaltimotautidiagnoosi, tulee sydämen rasituskoe-tutkimus tehdä vähintään kolmen (3) vuoden välein. Jos hakijalla on mahdollisia sydänoireita rasituksessa tai löydöksiä rasitus-kokeessa niin kilpailulupaa ei pidä myöntää ennen kardiologin arviota ja mahdollisia lisätutkimuksia. Mikäli hakijalle on tehty sepelvaltimoiden pallolaajennus ilman sydäninfarktia tai sen yhteydessä, seuraa toimenpidettä kolmen (3) kuukauden karenssi. Ennen lääkärin arviota on tehtävä edeltävästi sydämenrasituskoe.

Ohitusleikkauksen jälkeen karenssi on kuusi (6) kuukautta mikäli komplikaatiota ei esiinny. Sydämen rasituskoe on tehtävä, kuten edellä on esitetty ennen lääkärinlausuntoa. Sydäninfarktin sairasteille lisenssinhakijoille tulee edellä mainittujen lisäksi harkita myös sydämen ultraäänitutkimusta. Verenpaineen ehdoton yläraja on toistetusti mitattu 160/100 mmHg, ja tarvittaessa alempi mikäli hakijalla on korkean verenpaineen aiheuttamia oireita. Lisenssi voidaan myöntää vasta, kun verenpaine

on normaalisoitunut.

## Näkökyky

KV-lisenssiä haettaessa näkökyvyn arvion voi tehdä yleislääkäri tai optikko. Tarvittaessa vaaditaan silmälääkärin jatkotutkimus. Piilolinssien käyttö on sallittua jos niitä on pidetty päivittäin vähintään 12 edeltävän kuukauden ajan. Lisäksi valmistajan tulee taata, että linssit sopivat autourheiluun. Toisen/ molempien silmien täyssokeus on vasa-aihe lisensseille. Vanhan tai synnynnäisen silmävamman/ näkövian on oltava toispuoleinen.

**Seuraavien ehtojen tulee täyttyä:**

* Visus vähintään 0.9 molemmissa silmissä tai 0.8 heikommassa ja 1.0 paremmassa silmässä. Jos toisen silmän näkö on alempi kuin ed. mainittu eikä korjaus paranna visusta, tulee yhteisvisuksen olla 1.0 tai parempi.
* Yhteinen vaakasuora näkökenttä vähintään 120ast. eikä keskeisessä näkökentässä

( 20astetta) saa olla skotoomia. Perimetrian arviointi.

* Silmien yhteisen näkökentän on oltava toiminnallinen
* Normaali värinäkö, Ishihara.
* Jos lisenssinhakijalla on verkkokalvosairaus, tekee näöntutkimuksen silmälääkäri.

Mikäli Kv-lisenssinhakijalle tulee silmäsairauden vuoksi näkökyvyn olennainen heikentymä tai näkö-kenttäpuutoksia, on odotettava vähintään kaksi vuotta ennen kuin silmälääkäri voi arvioida haitan tason ja silmien toimintakyvyn. Tänä aikana ei saa kilpailla. Jos toinen silmä sokeutuu, on odotettava vähintään viisi vuotta, ennenkuin voi anoa Kv-lisenssiä. Lisenssin myöntää tällöin FIA:n lääketieteellinen komissio. Kansallista lisenssiä hakiessa noudatamme yhden vuoden seuranta-aikaa ja silmälääkärin tekemä tutkimus ja lausunto vaaditaan. Päätöksen asiasta tekee liiton lääkäri.

## Raajojen/ Nivelten toimintakyky

Raajojen/nivelten toimintakyvyn tulee olla yli 50 %. Mahdollisen proteesilla korjatun amputaatioraajan tulee toimia lähes normaalisti. Käsien puristusvoimien on oltava normaalit, yksittäisen sormen amputaatio ei ole este.

## Ehdottomat esteet ja rajatapaukset

Seuraavat sairaudet voivat olla este kilpailijalisenssin saamiselle. Sairauksista vaaditaan kyseisen sairauden erikoislääkärin tai sairautta hoitavan lääkärin lausunto ja AKK:n lääkärin päätös

* Toisen silmän täyssokeus (vaaditaan silmälääkärin lausunto stereonäöstä)
* Värisokeus (Vaaditaan silmälääkärin lausunto
* Oireileva epilepsia, huolimatta lääkityksestä
* Mikä tahansa sydänverisuonisairaus, josta voi seurata äkkikuolema mm.sepelvaltimotauti, verenpaine
* Raajojen toimintavajaus ja invaliditeetti vähintään 50 %
* Amputaatiot (ei yksittäinen sormi eikä varvas)
* Vaikea sensorimotorinen oire (monoplegia, hemiplegia, paraplegia jne)
* Insuliini- ja/tai tablettihoitoinen diabetes
* Sydämen läppävika tai muu epänormaali sydän- ja verisuonilöydös
* Keskushermosairaus (mm. Parkinson, MS-tauti)
* Psyykkinen sairaus (myös masennus )
* Tutkivan lääkärin epäily sairaudesta tai poikkeava löydös

Mika Pekkonen / Liiton lääkäri

AKK-Motorsport ry